**รูปแบบการบริหารงานกองทุนสวัสดิการข้าราชการและลูกจ้างประจำ**

**สำนักงานเขตพื้นที่การศึกษาประถมศึกษาชลบุรี เขต 2**

The Welfare Fund Administration Model of Government

Officials and Permanent Employees under Chonburi Primary Educational Service Area Office 2

ธราธิป วงษ์แก้ว1

ดร.ชิตวีร์ มองเพชร2

**บทคัดย่อ**

การวิจัยนี้มีวัตถุประสงค์เพื่อ 1) ศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 2) สร้างและพัฒนารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 และ 3) ตรวจสอบรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 การดําเนินการวิจัยแบ่งเป็น 3 ระยะ ได้แก่ ระยะที่ 1 ศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยการศึกษาเอกสาร งานวิจัยที่เกี่ยวข้อง จากนั้นทําการสัมภาษณ์ผู้ทรงคุณวุฒิจํานวน 5 ท่าน และศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยการวิจัยเชิงสํารวจ กลุ่มตัวอย่างได้แก่ สมาชิกกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จํานวน 234 คน เครื่องมือที่ใช้ในการวิจัยระยะที่ 1 ได้แก่ แบบวิเคราะห์เอกสาร แบบสัมภาษณ์ การวิเคราะห์ข้อมูล ใช้การวิเคราะห์เนื้อหาและแบบสอบถามสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ซึ่งเป็นแบบสอบถามมาตราส่วนประมาณค่า 5 ระดับ วิเคราะห์ข้อมูลด้วยโปรแกรมคอมพิวเตอร์สําเร็จรูป สถิติที่ใช้ คือ ค่าร้อยละ ค่าเฉลี่ยและส่วนเบี่ยงเบนมาตรฐาน ระยะที่ 2 การสร้างและพัฒนารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ดําเนินการโดยนําข้อมูลที่ได้จากระยะที่ 1 เพื่อร่างรูปแบบและพัฒนารูปแบบโดยการสนทนากลุ่ม (Focus Group Discussion) จากความคิดเห็นของผู้ทรงคุณวุฒิ 9 ท่าน ระยะที่ 3 การตรวจสอบรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ดําเนินการโดยใช้วิธีการอ้างอิงผู้ทรงคุณวุฒิ การวิเคราะห์ข้อมูลใช้การวิเคราะห์ด้วยการแจกแจงความถี่ ร้อยละและนํารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 สู่การปฏิบัติต่อไป

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**คำสำคัญ**  กองทุนสวัสดิการ, รูปแบบการบริหารงาน, สำนักงานเขตพื้นที่การศึกษา

1 รองผู้อำนวยการสำนักงานเขตพื้นที่การศึกษาประถมศึกษาชลบุรี เขต 2

2 ผู้อำนวยการโรงเรียนบ้านไร่เสธ์ สำนักงานเขตพื้นที่การศึกษาประถมศึกษาชลบุรี เขต 2

ผลการวิจัย พบว่า

1. การศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยภาพรวมอยู่ในระดับมาก (=4.37) เมื่อพิจารณารายด้านพบว่าด้านที่มีค่าเฉลี่ยสูงสุดได้แก่ ด้านการดำเนินการอย่างเท่าเทียม (=4.67) รองลงมาได้แก่ ด้านการสร้างเครือข่ายความร่วมมือ (=4.43) และด้านความพึงพอใจ (=4.32) ส่วนด้าน ที่มีค่าเฉลี่ยต่ำสุดได้แก่ ด้านการอำนวยความสะดวก (=4.21)

2. รูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 มีองค์ประกอบทั้งหมด 6 ด้าน ได้แก่ 1) ด้านการดำเนินการอย่างเท่าเทียม 2) ด้านความพึงพอใจ 3) ด้านการอำนวยความสะดวก 4) ด้านการสร้างเครือข่ายความร่วมมือ 5) ด้านการให้ความช่วยเหลือและ 6) ด้านการนำเทคโนโลยีมาใช้ในการบริหารจัดการ โดยองค์ประกอบ ด้านที่ 6 ด้านการนำเทคโนโลยีมาใช้ในการบริหารจัดการ ได้เพิ่มมาจากความคิดเห็นของผู้ทรงคุณวุฒิใน การสนทนากลุ่ม

3. การตรวจสอบรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 พบว่า ผู้ทรงคุณวุฒิมีความคิดเห็นสอดคล้องกันว่ามีความถูกต้อง เหมาะสม เป็นไปได้และเป็นประโยชน์ ทุกองค์ประกอบคิดเป็นร้อยละ 99.92

**Abstract**

The purposes of this research aimed to 1) Study the state of welfare fund Administration Model of Government Officials and Permanent Employees under Chonburi Primary Educational Service Area Office 2, 2) Create and develop welfare fund administration model of government officials and permanent employees under Chonburi Primary Educational Service Area Office 2 and 3) Determine welfare fund administration model of government officials and permanent employees under Chonburi Primary Educational Service Area Office 2. The research were devided into 3 periods. Firstly to study the state of welfare fund administration model of government officials and permanent employees under Chonburi Primary Educational Service Area Office 2 by document, related studies and interviewed 5 experts” In addition, the researcher used the survey research to explore the state of welfare fund administration model of government officials and permanent employees under Chonburi Primary Educational Service Area Office 2. The participants were 234 welfare fund members under Chonburi Primary Educational Service Area Office 2. The first-period research instruments were document analysis forms ,interview forms, content and data analysis, and the questionnaire with 1-5 Likert’s scale. The data was analyzed by the computer program and the statistics were used by percentage, average and the standard deviation. The second period was the creation and development of welfare fund administration model of government officials and permanent employees under Chonburi Primary Educational Service Area Office 2. In this period, the research used the information that gained from the first period in order to draft and develop a model by focus group discussion from 9 expert’s opinions. The last period was the investigation of welfare fund administration model of government officials and permanent employees under Chonburi Primary Educational Service Area Office 2.The researcher collected the data from expert’s references and analyzed the data from the analysis of frequency and percentage After that the researcher led the welfare fund administration model of government officials and permanent employees under Chonburi Primary Educational Service Area Office 2 to continue with the practice

The result of this research showed that

1. The state of welfare fund administration model of government officials

and permanent employees under Chonburi Primary Educational Service Area Office 2 was in much level ( = 4.37) In order to consider in each part from much to less : parity ( = 4.67) network ( = 4.37), happy ( = 4.32) and accommodation ( = 4.21)

1. The welfare fund administration model of government officials and

permanent employees under Chonburi Primary Educational Service Area Office 2 had 6 elements : 1) Party, 2) Happy, 3) Accommodation, 4) Network, 5) Assistance and 6) Technology. The researcher was gotten the technology from the expert’s opinions by focus group discussion

1. The investigation of welfare fund administration model of government

officials and permanent employees under Chonburi Primary Educational Service Area Office 2 revealed that 99.92 percent of the expert’s opinions had the right and proper accordance. It can be said that all the elements were very useful.

**Keywords**  Administration Model, Welfare fund , Educational Service Area Office

**บทนำ**

กองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 เป็นหน่วยงานที่ก่อตั้งขึ้นเพื่อส่งเสริมสวัสดิการ สวัสดิภาพ สิทธิประโยชน์เกื้อกูลและความมั่นคงของผู้ประกอบวิชาชีพทางการศึกษาและผู้ปฏิบัติงานด้านการศึกษาของสำนักงานเขตพื้นที่การศึกษาประถมศึกษาชลบุรี เขต 2 โดยได้ดำเนินงานด้านการส่งเสริมสวัสดิการและสวัสดิภาพให้แก่บุคลากรภายในเขตพื้นที่การศึกษามาโดยตลอด โดยมีเขตบริการ 4 อำเภอ ได้แก่ อำเภอพนัสนิคม อำเภอพานทอง อำเภอเกาะจันทร์และอำเภอบ่อทอง มีข้าราชการครูและบุคลากรทางการศึกษา จำนวน 1,418 คน และเพื่อให้มีรูปแบบการบริหารกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ที่เหมาะสม เป็นระบบและชัดเจน ผู้วิจัยจึงได้ศึกษางานวิจัยเอกสารที่เกี่ยวข้องกับการบริหารงาน วิเคราะห์ สังเคราะห์ออกมาได้เป็นรูปแบบและกระบวนการทำงานที่ชัดเจน เพื่อให้กองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 มีรูปแบบการทำงานที่ชัดเจน เป็นระบบ ครอบคลุมทั้งสวัสดิการและสวัสดิภาพของข้าราชการและลูกจ้างประจำของสำนักงานเขตพื้นที่การศึกษาประถมศึกษาชลบุรี เขต 2 ได้ประโยชน์เกื้อกูล มีความ พึงพอใจและตรงตามความต้องการอย่างแท้จริง มีการครอบคลุมส่วนรวมมากกว่าส่วนบุคคล มีความยืดหยุ่นตามความจำเป็นของบุคลากร ก่อให้เกิดประโยชน์ทั้งแก่องค์กรและหน่วยงานและมีความสมเหตุสมผล เน้นความเหมาะสมทั้งด้านค่าใช้จ่าย การลงทุนและความสามารถขององค์กร

จากเหตุผลดังกล่าวข้างต้น จึงทำให้ผู้วิจัยสนใจที่จะศึกษารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 เพื่อเป็นแนวทางในการพัฒนาระบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ให้มีประสิทธิภาพต่อไป

**วัตถุประสงค์ของการวิจัย**

1. เพื่อศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2

2. เพื่อสร้างและพัฒนารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2

3. เพื่อตรวจสอบรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2

**แนวคิด ทฤษฎีและงานวิจัยที่เกี่ยวข้อง**

การวิจัยเรื่อง รูปแบบการบริหารงานกองทุนสวัสดิการข้าราชการและลูกจ้างประจำ

สำนักงานเขตพื้นที่การศึกษาประถมศึกษาชลบุรี เขต 2 ผู้วิจัยได้ศึกษาเอกสารและงานวิจัยที่เกี่ยวข้องกับตัวแปรที่ศึกษามาใช้ในการบริหารงานกองทุนสวัสดิการข้าราชการครูและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยมีรายละเอียดดังนี้

1. แนวคิดทฤษฎีเกี่ยวกับสวัสดิการและสวัสดิภาพครูและบุคลากรทางการศึกษา

2. แนวคิดเกี่ยวกับรูปแบบ

3. เทคนิคสำคัญที่ใช้ประกอบการวิจัย

4. รูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2

5. ข้อมูลพื้นฐานสำนักงานเขตพื้นที่การศึกษาประถมศึกษาชลบุรี เขต 2

6. งานวิจัยที่เกี่ยวข้อง

**กรอบแนวคิดในการวิจัย**

การวิจัยเรื่อง รูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ผู้วิจัยได้ศึกษาแนวคิดทฤษฎีและการวิจัยที่เกี่ยวข้องเกี่ยวกับรูปแบบการบริหารกองทุนสวัสดิการข้าราชการและลูกจ้างประจำสำนักงานเขตพื้นที่การศึกษาชลบุรี เขต 2 เพื่อเป็นกรอบแนวคิดในการวิจัยดังนี้

**ตัวแปรต้น ตัวแปรตาม**

การบริหารงานกองทุนสวัสดิการจากการศึกษาแนวคิด ทฤษฎีและงานวิจัยที่เกี่ยวข้อง

รูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2

1. ด้านการดำเนินการอย่างเท่าเทียม

2. ด้านความพึงพอใจ

3. ด้านการอำนวยความสะดวก

4. ด้านการสร้างเครือข่ายความร่วมมือ

5. ด้านการให้ความช่วยเหลือ

**ภาพประกอบที่ 1 กรอบแนวคิดในการวิจัย**

**วิธีดำเนินการวิจัย**

**ระยะที่ 1 ศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2**

**ขั้นตอนที่ 1 การศึกษาแนวคิด ทฤษฎีจากเอกสาร และงานวิจัยที่เกี่ยวข้อง**

การดําเนินการในขั้นตอนนี้มีจุดมุ่งหมายเพื่อศึกษาแนวคิด ทฤษฎีจากเอกสารและงานวิจัยที่ เกี่ยวข้อง เพื่อนํามากำหนดเป็นกรอบแนวคิดในการวิจัย และร่างรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ซึ่งผู้วิจัยดําเนินการศึกษาแนวคิด ทฤษฎีจากเอกสาร และงานวิจัยที่เกี่ยวข้อง เพื่อกําหนดกรอบแนวคิดของการวิจัย รวมทั้งศึกษาเทคนิคต่างๆ ที่จะใช้ในการวิจัยครั้งนี้ นําแนวคิดจากการสังเคราะห์เอกสาร เป็นแนวทางในการกําหนดกรอบแนวคิด และร่างรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2

**ขั้นตอนที่ 2 การสัมภาษณ์ความคิดเห็นผู้ทรงคุณวุฒิเกี่ยวกับรูปแบบการบริหารกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2**

การดําเนินการในขั้นตอนนี้เป็นการวิจัยเชิงคุณภาพมีจุดมุ่งหมายเพื่อศึกษาข้อมูลเชิงลึกด้วย การสัมภาษณ์เชิงลึก (In-depth Interview) เกี่ยวกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 เพื่อให้ได้แนวคิดเชิงทฤษฎีที่มีความเหมาะสมและสอดคล้องกับความต้องการของกลุ่มเป้าหมายตามบริบทที่เป็นจริงมากยิ่งขึ้น

**กลุ่มผู้ให้ข้อมูล**

กลุ่มผู้ให้ข้อมูลในขั้นตอนนี้ ได้แก่ บุคลากรในสำนักงานเขตพื้นที่การศึกษาประถมศึกษาชลบุรี เขต 2 ที่มีระดับการศึกษาระดับปริญญาโทขึ้นไป จํานวน 4 ท่านและผู้เชี่ยวชาญด้านการบริหารกองทุนสวัสดิการข้าราชการและลูกจ้างประจำจำนวน 1 ท่าน ได้มาโดยการเลือกแบบเจาะจง(Purposive Sampling)

**เครื่องมือที่ใช้ในการวิจัย**

เครื่องมือที่ใช้ในการวิจัย ได้แก่ แบบสัมภาษณ์เชิงลึก (In-depth Interview) เกี่ยวกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 จํานวน 1 ฉบับ

**การสร้างและการหาคุณภาพของเครื่องมือ**

แบบสัมภาษณ์เชิงลึก (In-depth Interview) เกี่ยวกับเกี่ยวกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ผู้วิจัยดําเนินการสร้างและหาคุณภาพตามลําดับ ดังนี้

1. ศึกษาวิเคราะห์แนวคิด ทฤษฎีจากเอกสาร ตําราและงานวิจัยที่เกี่ยวข้องกับการสร้างแบบ สัมภาษณ์และการสัมภาษณ์เพื่อเป็นแนวทางในการสร้างแบบสัมภาษณ์เชิงลึก (In-depth Interview)

2. นําข้อมูลที่ได้จากการศึกษาแนวคิด ทฤษฎีจากเอกสารและงานวิจัยที่เกี่ยวข้อง มากําหนดเป็นประเด็นในการสัมภาษณ์

3. สร้างแบบสัมภาษณ์เชิงลึก (In-depth Interview) เกี่ยวกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 มีลักษณะเป็นแบบมีโครงสร้าง (Structure Interview) ตามประเด็นที่กําหนดไว้

4. นําแบบสัมภาษณ์เชิงลึก (In-depth Interview) ที่สร้างขึ้นมาตรวจสอบความถูกต้อง ความเหมาะสมของการใช้ภาษาและความครบถ้วนครอบคลุม ประเด็นการสัมภาษณ์ จากนั้นนํามาปรับปรุงและแก้ไข

5. นําแบบสัมภาษณ์เชิงลึก (In-depth Interview) ที่ปรับปรุงและแก้ไขแล้วเสนอต่อผู้เชี่ยวชาญ จํานวน 5 ท่าน เพื่อตรวจสอบความถูกต้อง ความเหมาะสมของการใช้ภาษา ความครบถ้วนครอบคลุมประเด็นการ สัมภาษณ์และความเที่ยงตรงเชิงเนื้อหา (Content Validity) แล้ววิเคราะห์ค่าดัชนีความสอดคล้อง (Index of Item Objective Congruence : IOC) โดยใช้เกณฑ์ในการพิจารณา ดังนี้

เห็นว่าสอดคล้อง ให้คะแนน +1

ไม่แน่ใจ ให้คะแนน 0

เห็นว่าไม่สอดคล้อง ให้คะแนน - 1

พิจาณาผลการวิเคราะห์ข้อคําถามที่มีค่า IOC ตั้งแต่ 0.60 - 1.00 เป็นข้อคําถาม (ประเวศ มหารัตน์สกุล, 2557: 1*6*7-169) ซึ่งแบบสัมภาษณ์เขิงลึกมีค่า IOC เท่ากับ 1.00

6. นําแบบสัมภาษณ์เชิงลึก (In-depth Interview) มาปรับปรุงและแก้ไขเกี่ยวกับรายละเอียด ของคําถามให้มีความชัดเจน สมบูรณ์ตามข้อเสนอแนะของผู้เชี่ยวชาญแล้วจัดพิมพ์เป็นฉบับสมบูรณ์ สําหรับใช้ในการเก็บรวบรวมข้อมูลต่อไป

**วิธีการเก็บรวบรวมข้อมูล**

1. ผู้ศึกษาจัดทำขอหนังสือขอความอนุเคราะห์ผู้ทรงคุณวุฒิในการสัมภาษณ์ จากสำนักงานเขตพื้นที่การศึกษาประถมศึกษาชลบุรี เขต 2

2. จัดส่งหนังสือขอความอนุเคราะห์ในการสัมภาษณ์ พร้อมทั้งแนบเครื่องมือที่ใช้ในการวิจัยสําหรับในการเตรียมข้อมูลล่วงหน้า และกําหนดวันเวลาและสถานที่ในการสัมภาษณ์

3. ดําเนินการสัมภาษณ์ ตามวัน เวลา และสถานที่ที่นัดหมาย

**การวิเคราะห์ข้อมูล**

นําข้อมูลที่ได้จากการสัมภาษณ์เชิงลึก (In-depth Interview) เกี่ยวกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 มาวิเคราะห์โดยการวิเคราะห์เชิงเนื้อหา (Content Analysis)

**สถิติที่ใช้ในการวิเคราะห์ข้อมูล**

สถิติที่ใช้ในการวิเคราะห์ข้อมูล ได้แก่ ร้อยละ

**ขั้นตอนที่ 3 ศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2**

การดําเนินการในขั้นตอนนี้มีจุดมุ่งหมายเพื่อศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยใช้การวิจัย เชิงสํารวจ (Survey Research)

**ประชากรและกลุ่มตัวอย่าง**

1. ประชากรในการวิจัยในขั้นตอนนี้ ได้แก่ สมาชิกกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จำนวน 576 คน

2. กลุ่มตัวอย่างในการวิจัยในขั้นตอนนี้ได้แก่ สมาชิกกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 กําหนดขนาดตัวอย่างโดยเทียบจากตารางสําเร็จรูปของเครจซี่และมอร์แกน (Krejcie and Morgan, 1970: 607-610) ได้จํานวนกลุ่มตัวอย่าง 234 คน ใช้การสุ่มแบบแบ่งชั้น (Stratified random sampling) โดยใช้สถานภาพของสมาชิกเป็นชั้นและทําการสุ่มอย่างง่าย (Simple random sampling)

**ตารางที่ 1 แสดงประชากรและกลุ่มตัวอย่าง จําแนกตามสถานภาพของสมาชิก**

|  |  |  |  |
| --- | --- | --- | --- |
| **ที่** | **สถานภาพ** | **ประชากร** | **กลุ่มตัวอย่าง** |
| 1  2 | ข้าราชการครู บุคลากรทางการศึกษาและลูกจ้างประจำ  ข้าราชการบำนาญ | 472  104 | 192  42 |
| **รวม** | | **576** | **234** |

**ที่มา** แผนปฏิบัติการประจำปี 2564 สำนักงานเขตพื้นที่การศึกษาประถมศึกษาชลบุรี เขต 2

**เครื่องมือที่ใช้ในการวิจัย**

เครื่องมือที่ใช้ในการวิจัย ได้แก่ แบบสอบถามความคิดเห็นเกี่ยวกับสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จํานวน 1 ฉบับ

**การสร้างและการหาคุณภาพของเครื่องมือ**

1. ศึกษาวิธีการสร้างแบบสอบถามความคิดเห็นจากเอกสารและงานวิจัยที่เกี่ยวข้องเพื่อเป็น แนวทางในการสร้างแบบสอบถามความคิดเห็นเกี่ยวกับสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2

2. นําองค์ประกอบของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 มากําหนดเป็นข้อคําถาม

3. สร้างแบบสอบถามตามประเด็นที่กําหนดไว้มีลักษณะเป็นแบบมาตราส่วนประมาณค่า (Rating Scale) 5 ระดับ ตามวิธีของลิเคิร์ท (Likert) (บุญชม ศรีสะอาด และสุริทอง ศรีสะอาด, 2554: 35 - 37) ให้ครอบคลุมรูปแบบการบริหารกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ประกอบด้วย 5 ด้าน ได้แก่ 1) ด้านการดำเนินการอย่างเท่าเทียม 2) ด้านความพึงพอใจ 3) ด้านการอำนวยความสะดวก 4) ด้านการสร้างความร่วมมือ และ 5) ด้านการให้ความช่วยเหลือ

4. ตรวจสอบความถูกต้อง ความเหมาะสมของการใช้ภาษา ความเหมาะสมของข้อคําถามและความครบถ้วนของสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2

5. นําแบบสอบถามความคิดเห็นเสนอต่อผู้เชี่ยวชาญชุดเดิม จํานวน 5 ท่าน เพื่อตรวจสอบความเที่ยงตรงตามเนื้อหา (Content Validity) แล้ววิเคราะห์ค่าดัชนีความสอดคล้อง (Index of Item Objective Congruence: IOC) โดยใช้เกณฑ์ในการพิจารณา ดังนี้

เห็นว่าสอดคล้อง ให้คะแนน +1

ไม่แน่ใจ  ให้คะแนน 0

เห็นว่าไม่สอดคล้อง ให้คะแนน -1

พิจาณาผลการวิเคราะห์ข้อคําถามที่มีค่า IOC ตั้งแต่ 0.60-1.00 เป็นข้อคําถาม (ประเวศ มหารัตน์สกุล, 2557: 167-169) ซึ่งแบบสอบถามมีค่า IOC เท่ากับ 1.00

6. ปรับปรุงและแก้ไขแบบสอบถามตามข้อเสนอแนะของผู้เชี่ยวชาญจากนั้นนําไปทดลองใช้ (Try Out) กับสมาชิกกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 1 จํานวน 30 คนที่ไม่ใช่กลุ่มผู้ให้ข้อมูลในการวิจัยและวิเคราะห์หาค่าความเชื่อมั่นของแบบสอบถามทั้งฉบับด้วยวิธีการหาค่าสัมประสิทธิ์แอลฟา (Alpha coefficient) ตามวิธีการของ Cronbach (Cronbach Alpha Coefficient) ได้ค่าความเชื่อมั่นเท่ากับ 0.90

7. จัดพิมพ์แบบสอบถามความคิดเห็นเกี่ยวกับสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 สําหรับนําไปใช้ในการ เก็บรวบรวมข้อมูลต่อไป

**วิธีการเก็บรวบรวมข้อมูล**

1. ผู้ศึกษาขอหนังสือขอความอนุเคราะห์ในการเก็บรวบรวมข้อมูลเพื่อการวิจัยจากสำนักงานเขตพื้นที่การศึกษาประถมศึกษาชลบุรีเขต 2

2. ส่งหนังสือขอความอนุเคราะห์ในการเก็บรวบรวมข้อมูลเพื่อการวิจัยและแบบสอบถาม ความคิดเห็นเกี่ยวกับสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 ถึงกลุ่มผู้ให้ข้อมูลและกําหนดวันการขอรับคืนแบบสอบถาม โดยผู้วิจัยดําเนินการเก็บรวบรวมแบบสอบถามด้วยตนเอง

**การวิเคราะห์ข้อมูล**

ในการวิเคราะห์ข้อมูลผู้วิจัยวิเคราะห์ข้อมูลด้วยโปรแกรมสําเร็จรูป โดยใช้สถิติพื้นฐาน ได้แก่ ค่าเฉลี่ย และส่วนเบี่ยงเบนมาตรฐาน จากนั้นนําค่าเฉลี่ยมาแปลผลและพิจารณาตามเกณฑ์ที่ใช้ในการให้ความหมายค่าเฉลี่ยเป็นรายด้านและรายข้อ ดังนี้ (บุญชม ศรีสะอาด และสุริทอง ศรีสะอาด, 2554:

35 - 37*)*

ระดับ 5 หมายถึง มีระดับการปฏิบัติมากที่สุด

ระดับ 4 หมายถึง มีระดับการปฏิบัติมาก

ระดับ 3 หมายถึง มีระดับการปฏิบัติปานกลาง

ระดับ 2 หมายถึง มีระดับการปฏิบัติน้อย

ระดับ 1 หมายถึง มีระดับการปฏิบัติน้อยที่สุด

เกณฑ์ที่ใช้ในการให้ความหมายค่าเฉลี่ยเป็นรายด้านและรายข้อ (บุญชม ศรีสะอาด และ สุริทองศรีสะอาด, 2554: 35 - 37)

4.51 - 5.00 หมายถึง มีระดับการปฏิบัติมากที่สุด

3.51 - 4.50 หมายถึง มีระดับการปฏิบัติมาก

2.51 - 3.50 หมายถึง มีระดับการปฏิบัติปานกลาง

1.51 - 2.50 หมายถึง มีระดับการปฏิบัติน้อย

1.00 - 1.50 หมายถึง มีระดับการปฏิบัติน้อยที่สุด

**สถิติที่ใช้ในการวิเคราะห์ข้อมูล**

สถิติที่ใช้ในการวิเคราะห์ข้อมูล ได้แก่ ค่าเฉลี่ย และส่วนเบี่ยงเบนมาตรฐาน

**ระยะที่ 2 การสร้างและพัฒนารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2**

การดําเนินการวิจัยในระยะนี้มีจุดมุ่งหมายเพื่อสร้างและพัฒนารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยมี วิธีดําเนินการวิจัย 2 ขั้นตอนดังนี้

**ขั้นตอนที่ 1 การสร้างรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2** ซึ่งผู้ศึกษาดําเนินการ ดังนี้

1. นําข้อมูลที่ได้จากการศึกษารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 มากําหนดองค์ประกอบและร่างรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2

2. ร่างรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ซึ่งประกอบด้วย 5 องค์ประกอบหลัก ได้แก่ 1) ด้านการดำเนินการอย่างเท่าเทียม 2) ด้านความพึงพอใจ 3) ด้านการอำนวยความสะดวก 4) ด้านการสร้างความร่วมมือและ 5) ด้านการให้ความช่วยเหลือ

3. นําร่างรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 พร้อมคําอธิบายประกอบรูปแบบที่สร้างขึ้น นำมาตรวจสอบความถูกต้อง ความเหมาะสมของการใช้ภาษาของรูปแบบและปรับปรุงแก้ไข

4. นําร่างรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ที่สร้างขึ้นเสนอต่อผู้เชี่ยวชาญ จํานวน 5 ท่าน เพื่อตรวจสอบ ความเที่ยงตรงเชิงเนื้อหาและความเที่ยงตรงเชิงโครงสร้างของรูปแบบ

5. ปรับปรุงแก้ไขร่างรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 ตามข้อเสนอแนะของผู้เชี่ยวชาญให้มีความถูกต้อง และสมบูรณ์ก่อนนําไปตรวจสอบคุณภาพในขั้นตอนต่อไป

**ขั้นตอนที่ 2 การพัฒนารูปแบบการบริหารงานกองทุนสวัสดิการข้าราชการและลูกจ้างประจำสำนักงานเขตพื้นที่การศึกษาประถมศึกษาชลบุรี เขต 2**

การดําเนินการในขั้นตอนนี้มีจุดมุ่งหมายเพื่อพัฒนารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยผู้ทรงคุณวุฒิจากการสนทนากลุ่ม (Focus Group Discussion) ซึ่งผู้วิจัยดําเนินการ ดังนี้

**กลุ่มผู้ให้ข้อมูล**

กลุ่มผู้ให้ข้อมูลในขั้นตอนนี้ได้แก่ ผู้ทรงคุณวุฒิในการร่วมสนทนากลุ่ม (Focus Group Discussion) เพื่อพัฒนารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 จํานวน 9 ท่าน ได้มาโดยการเลือกแบบเจาะจง (Purposive sampling) กําหนดคุณสมบัติดังนี้

1 กลุ่มนักวิชาการที่มีความเชี่ยวชาญด้านรูปแบบการบริหารจํานวน 4 ท่าน ประกอบด้วย คณาจารย์หรืออาจารย์พิเศษจากสถาบันอุดมศึกษาต่างๆ

2 กลุ่มผู้รับผิดชอบกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จํานวน 2 ท่าน ประกอบด้วย ผู้อำนวยการกลุ่มอำนวยการ สำนักงานเขตพื้นที่การศึกษาประถมศึกษาชลบุรี เขต 2 และผู้อำนวยการกลุ่มการเงินและสินทรัพย์ สำนักงานเขตพื้นที่การศึกษาประถมศึกษาชลบุรี เขต 2

3 กลุ่มสมาชิกกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จำนวน 3 ท่าน ประกอบด้วย ผู้บริหารสถานศึกษา ครูและข้าราชการบำนาญ

ผู้ทรงคุณวุฒิในการร่วมสนทนากลุ่ม (Focus Group Discussion)

**เครื่องมือที่ใช้ในการวิจัย**

เครื่องมือที่ใช้ในการวิจัย ได้แก่ คู่มือการสนทนากลุ่ม (Focus Group Discussion) เกี่ยวกับ รูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จํานวน 1 ฉบับ

**การสร้างและการหาคุณภาพของเครื่องมือ**

คู่มือการสนทนากลุ่มเกี่ยวกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ผู้ศึกษาดําเนินการสร้างและหาคุณภาพตามลําดับ ดังนี้

1. ศึกษาวิเคราะห์แนวคิด ทฤษฎีจากเอกสาร ตําราและงานวิจัยที่เกี่ยวข้องกับการสร้างคู่มือการสนทนากลุ่ม เพื่อเป็นแนวทางในการสร้างคู่มือการสนทนากลุ่ม

2. สร้างคู่มือการสนทนากลุ่มเกี่ยวกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ตามประเด็นที่กําหนดไว้

3. ตรวจสอบความถูกต้อง ความเหมาะสมของการใช้ภาษาและความครบถ้วนครอบคลุมประเด็นการสัมภาษณ์ จากนั้นนํามาปรับปรุงและแก้ไข

4. นําคู่มือการสนทนากลุ่ม ที่ปรับปรุงและแก้ไขแล้วเสนอต่อผู้เชี่ยวชาญ จํานวน 5 ท่านชุดเดิม เพื่อตรวจสอบความถูกต้อง ความเหมาะสมของการใช้ภาษา ความครบถ้วนครอบคลุมประเด็น

การสนทนากลุ่ม และความเที่ยงตรงเชิงเนื้อหา (Content Validity) แล้ววิเคราะห์ค่าดัชนีความ สอดคล้อง (Index of Item Objective Congruence: IOC) โดยใช้เกณฑ์ในการพิจารณา ดังนี้

เห็นว่าสอดคล้อง ให้คะแนน +1

ไม่แน่ใจ ให้คะแนน 0

เห็นว่าไม่สอดคล้อง ให้คะแนน -1

พิจาณาผลการวิเคราะห์ข้อคําถามที่มีค่า IOC ตั้งแต่ 0.60 - 1.00 เป็นข้อคําถาม (ประเวศ มหารัตน์สกุล, 2557: 167-169) ซึ่งคู่มือการสนทนากลุ่มมีค่า IOC เท่ากับ 1.00

5. นําคู่มือการสนทนากลุ่ม มาปรับปรุงและแก้ไขตามข้อเสนอแนะของผู้เชี่ยวชาญแล้ว จัดพิมพ์เป็นฉบับสมบูรณ์สําหรับใช้ในการเก็บรวบรวมข้อมูลต่อไป

**วิธีการเก็บรวบรวมข้อมูล**

1. ผู้ศึกษาขอหนังสือขอความอนุเคราะห์ผู้ทรงคุณวุฒิในการสนทนากลุ่มจากสำนักงานเขตพื้นที่การศึกษาประถมศึกษาชลบุรี เขต 2

2. จัดส่งหนังสือขอความอนุเคราะห์ในการสนทนากลุ่ม พร้อมทั้งแนบเครื่องมือที่ใช้ในการวิจัยสําหรับในการเตรียมข้อมูลล่วงหน้า และกําหนดวันเวลาและสถานที่ในการสนทนากลุ่ม

3. ดําเนินการสนทนากลุ่มตามวัน เวลา และสถานที่ที่นัดหมาย

**การวิเคราะห์ข้อมูล**

นําข้อมูลที่ได้จากการสนทนากลุ่มเกี่ยวกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 มาวิเคราะห์โดยการวิเคราะห์ เชิงเนื้อหา (Content Analysis)

**สถิติที่ใช้ในการวิเคราะห์ข้อมูล**

สถิติที่ใช้ในการวิเคราะห์ข้อมูล ได้แก่ ร้อยละ

**ระยะที่ 3 การตรวจสอบความถูกต้อง ความเหมาะสม ความเป็นไปได้ และความเป็นประโยชน์ของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2**

การดําเนินการวิจัยในระยะนี้มีจุดมุ่งหมายเพื่อตรวจสอบความถูกต้อง ความเหมาะสม ความ เป็นไปได้และความเป็นประโยชน์ของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยมีวิธีดําเนินการวิจัย 2 ขั้นตอนดังนี้

**ขั้นตอนที่ 1 การตรวจสอบความถูกต้อง ความเหมาะสม ความเป็นไปได้ และความเป็น ประโยชน์ของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2**

การดําเนินการในขั้นตอนนี้มีจุดมุ่งหมายเพื่อตรวจสอบความถูกต้อง ความเหมาะสม ความเป็นไปได้ และความเป็นประโยชน์ของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยวิธีอ้างอิงผู้ทรงคุณวุฒิ (Connoisseurship) ตามแบบของอิสเนอร์ (Eisner, 1976: 192-193)

**กลุ่มผู้ให้ข้อมูล**

กลุ่มผู้ให้ข้อมูลในขั้นตอนนี้ได้แก่ ผู้ทรงคุณวุฒิ (Connoisseurship) ในการตรวจสอบความ ถูกต้อง ความเหมาะสม ความเป็นไปได้ และความเป็นประโยชน์ของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จำนวน 7 ท่านซึ่งได้มาโดยการเลือกแบบเจาะจง (Puposive Sampling)

**เครื่องมือที่ใช้ในการวิจัย**

เครื่องมือที่ใช้ในการวิจัย ได้แก่ แบบสัมภาษณ์ผู้ทรงคุณวุฒิเพื่อตรวจสอบรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จํานวน 1 ฉบับ ซึ่งเป็นแบบสัมภาษณ์ลักษณะตรวจรายการ (Check List) ความคิดเห็นเกี่ยวกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2

**การสร้างและการหาคุณภาพของเครื่องมือ**

1. ศึกษาวิธีการสร้างแบบสัมภาษณ์ผู้ทรงคุณวุฒิเพื่อตรวจสอบรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยศึกษาจากเอกสาร

2. สร้างแบบสัมภาษณ์ผู้ทรงคุณวุฒิตามองค์ประกอบของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 มีลักษณะเป็นแบบตรวจรายการ (Check List)

3. ตรวจสอบความถูกต้อง ความเหมาะสมของการใช้ภาษา ความเหมาะสมของข้อคําถามและความครบถ้วนของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จากนั้นปรับปรุงและแก้ไข

4. นําแบบสัมภาษณ์ผู้ทรงคุณวุฒิเสนอต่อผู้เชี่ยวชาญ จํานวน 5 ท่านเพื่อตรวจสอบความ เที่ยงตรงตามเนื้อหา (Content Validityาแล้ววิเคราะห์ค่าดัชนีความสอดคล้อง (Index of Item Objective Congruence : IOC) โดยใช้เกณฑ์ในการพิจารณา ดังนี้

เห็นว่าสอดคล้อง ให้คะแนน +1

ไม่แน่ใจ  ให้คะแนน 0

เห็นว่าไม่สอดคล้อง ให้คะแนน - 1

พิจาณาผลการวิเคราะห์ข้อคําถามที่มีค่า IOC ตั้งแต่ 0.60 -1.00 เป็นข้อคําถาม (ประเวศ มหารัตน์สกุล, 2557: 167-169) ซึ่งแบบสัมภาษณ์ผู้ทรงคุณวุฒิมีค่า IOC เท่ากับ 1.00

5. ปรับปรุงและแก้ไขแบบสัมภาษณ์ผู้ทรงคุณวุฒิตามข้อเสนอแนะของผู้เชี่ยวชาญ จัดพิมพ์แบบประเมินรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 สําหรับนําไปใช้ในการเก็บรวบรวมข้อมูลต่อไป

**วิธีการเก็บรวบรวมข้อมูล**

1. ผู้ศึกษาขอหนังสือขอความอนุเคราะห์ในการเก็บรวบรวมข้อมูลเพื่อการวิจัยจากสำนักงานเขตพื้นที่การศึกษาประถมศึกษาชลบุรี เขต 2

2. ส่งหนังสือขอความอนุเคราะห์ในการเก็บรวบรวมข้อมูลเพื่อการวิจัยและแบบประเมินรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ถึงกลุ่มผู้ทรงคุณวุฒิ และกําหนดวันสัมภาษณ์

3. ผู้วิจัยดําเนินการสัมภาษณ์ผู้ทรงคุณวุฒิด้วยตัวเอง เพื่อนําข้อมูลมาดําเนินการในขั้นต่อไป

**การวิเคราะห์ข้อมูล**

ในการวิเคราะห์ข้อมูลเพื่อตรวจสอบรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ผู้วิจัยวิเคราะห์ข้อมูลด้วยค่าร้อยละ

**สถิติที่ใช้ในการวิเคราะห์ข้อมูล**

สถิติที่ใช้ในการวิเคราะห์ข้อมูล ได้แก่ ร้อยละ

**ผลการวิจัย**

1.ผลการศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยภาพรวมอยู่ในระดับมาก (=4.37) เมื่อพิจารณารายด้านพบว่าด้านที่มีค่าเฉลี่ยสูงสุดได้แก่ ด้านการดำเนินการอย่างเท่าเทียม (=4.67) รองลงมาได้แก่ ด้านการสร้างเครือข่ายความร่วมมือ (=4.43) และด้านความพึงพอใจ (=4.32) ส่วนด้านที่มีค่าเฉลี่ยต่ำสุดได้แก่ ด้านการอำนวยความสะดวก (=4.21)

2.รูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ประกอบด้วย 5 องค์ประกอบหลัก โดยผู้ทรงคุณวุฒิเห็นด้วยในทุกองค์ประกอบหลักและองค์ประกอบย่อย โดยมีความเห็นว่าควรเพิ่มเติม คือ ด้านการนำเทคโนโลยีมาใช้ในการบริหารจัดการเป็นองค์ประกอบที่ 6 เนื่องจากเป็นกลไกสําคัญในการขับเคลื่อนการดำเนินงานภายในองค์กรทุกด้าน ดังนั้นองค์ประกอบหลักของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 จึงควรมีด้านการนำเทคโนโลยีมาใช้ในการบริหารจัดการเป็นองค์ประกอบหลักเพิ่มเติม

3. ผลการตรวจสอบความเหมาะสมและความเป็นไปได้ของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ผู้ทรงคุณวุฒิมีความคิดเห็นสอดคล้องกันว่า มีความถูกต้อง ความเหมาะสม ความเป็นไปได้และความเป็นประโยชน์ คิดเป็นร้อยละ 99.92

**อภิปรายผลการวิจัย**

1. การศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 โดยภาพรวมมีค่าเฉลี่ยอยู่ในระดับมาก เนื่องจากกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 มีการกระบวนการดำเนินการที่เป็นรูปธรรมและมีประสิทธิภาพ จึงทําให้ผลการศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ในแต่ละด้านอยู่ในระดับมากและมากที่สุด สอดคล้องกับปองหทัย ฟังนุ่ม และนพพร จันทรนําชู (2560) ศึกษาเรื่องการประเมินความต้องการจําเป็นในการจัดสวัสดิการของพนักงานในสถาบันอุดมศึกษาของรัฐสําหรับประเทศไทย พบว่าระดับการจัดสวัสดิการของพนักงานในสถาบันอุดมศึกษาโดยภาพรวมทุกด้านอยู่ในระดับมาก เมื่อพิจารณาเป็นรายด้านพบว่าส่วนใหญ่อยู่ในระดับมากเรียงลําดับ ดังนี้ ด้านความมั่นคงและโอกาสก้าวหน้าในอาชีพรองลงมา คือ ด้านระบบสัญญา ด้านคุณภาพชีวิตการทํางาน ด้านความยุติธรรม ด้านระบบ ค่าตอบแทน ตามลําดับ ยกเว้นด้านการรักษาพยาบาลอยู่ในระดับปานกลาง ส่วนผลการวิเคราะห์ระดับสภาพที่เป็นจริง สภาพที่คาดหวังและค่าดัชนีระดับความต้องการจําเป็นเกี่ยวกับสวัสดิการของพนักงานในสถาบันอุดมศึกษาของรัฐ พบว่าสวัสดิการด้านที่มีระดับความต้องการจําเป็นสูงสุด ได้แก่ ด้านการรักษาพยาบาล รองลงมา ได้แก่ ด้านสิทธิประโยชน์ ด้านผลตอบแทนและด้านคุณภาพชีวิตการทํางานตามลําดับ

2. รูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ที่ได้มาจากกระบวนการสังเคราะห์ แนวคิดทฤษฎีและงานวิจัย ที่เกี่ยวข้องกับรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรีเขต 2 จากนั้นทําการสัมภาษณ์เชิงลึก (in-depth interview) ผู้ทรงคุณวุฒิ 5 ท่าน นําข้อมูลที่ได้สร้างแบบสอบถามเพื่อศึกษาสภาพการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 ร่างและพัฒนารูปแบบโดยการสนทนากลุ่ม (Focus Group Discussion) ได้องค์ประกอบรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 จํานวน 6 ด้าน คือ 1) ด้านการดำเนินการอย่างเท่าเทียม 2) ด้านความพึงพอใจ 3) ด้านการอำนวยความสะดวก 4) ด้านการสร้างเครือข่ายความร่วมมือ 5) ด้านการให้ความช่วยเหลือ 6) ด้านการนำเทคโนโลยีมาใช้ในการบริหารจัดการจํานวน 32 ข้อ โดยองค์ประกอบที่ 6 ด้านการนำเทคโนโลยีมาใช้ในการบริหารจัดการ ได้เพิ่มมาจากความคิดเห็นของผู้ทรงคุณวุฒิในการสนทนากลุ่ม ซึ่งองค์ประกอบดังกล่าวมีความสําคัญต่อรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 เพราะทําให้มีความชัดเจนในแนวทางการปฏิบัติและยังสามารถนําผลการบริหารไปใช้เพื่อปรับปรุงพัฒนาต่อไปได้

3. การตรวจสอบความถูกต้อง ความเหมาะสม ความเป็นไปได้ และความเป็นประโยชน์ของรูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 พบว่า ผู้ทรงคุณวุฒิมีความคิดเห็นสอดคล้องกันว่ารูปแบบการบริหารงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 มีความถูกต้อง ความเหมาะสม ความเป็นไปได้และความเป็นประโยชน์ได้ในทุกด้าน แสดงว่ารูปแบบที่ได้จากการวิจัยครั้งนี้ มีความถูกต้องน่าเชื่อถือ เนื้อหาครอบคลุม ครบถ้วนตามความต้องการที่กําหนดไว้ มีความเหมาะสมในทางกฎหมาย และคุณธรรม มีความเป็นไปได้ในทางปฏิบัติและก่อให้เกิด ประสิทธิภาพ และมีความเป็นประโยชน์ ตอบสนองความต้องการของผู้ที่เกี่ยวข้องและสถานการณ์ สอดคล้องกับ มาดูอัสไชร์เวนและสทัฟเฟิลบีม (Maduas, Seriven and Stufilebeam, 1983 : 399 - 402) ได้เสนอแนวทางในการตรวจสอบรูปแบบ ดังนี้ 1) มาตรฐานความเป็นไปได้ เป็นลักษณะการตรวจสอบด้านความเป็นไปได้ในการนําไปปฏิบัติจริง 2) มาตรฐานด้านความเป็นประโยชน์เป็น ลักษณะการตรวจสอบการตอบสนองต่อความต้องการของผู้ใช้รูปแบบ 3), มาตรฐานด้านความ เหมาะสม เป็นลักษณะการตรวจสอบความเหมาะสมทั้งในด้านกฎหมายและคุณธรรม 4) มาตรฐาน ด้านความถูกต้องครอบคลุม เป็นลักษณะการตรวจสอบความน่าเชื่อถือ และได้เนื้อหาครอบคลุม ครบถ้วนตามความต้องการที่กําหนดไว้อย่างแท้จริง

**ข้อเสนอแนะจากการวิจัย**

1 สํานักงานเขตพื้นที่การศึกษาประถมศึกษาชลบุรี เขต 2 ควรกําหนดนโยบายในการดำเนินงานกองทุนสวัสดิการข้าราชการและลูกจ้างประจำ สำนักงานเขตพื้นที่การศึกษาประถมศึกษาชลบุรี เขต 2 แก่สมาชิกอย่างเท่าเทียมกัน

2 สำนักงานเขตพื้นที่การศึกษาประถมศึกษาชลบุรี เขต 2 ควรจัดให้มีการประเมินความพึงพอใจของสมาชิกที่มีต่อการดำเนินงานกองทุนสวัสดิการข้าราชการและลูกจ้างประจำ อย่างน้อย 1 ครั้ง ในแต่ละเดือน

**เอกสารอ้างอิง**

บุญชม ศรีสะอาด และสุริทอง ศรีสะอาด.(2554). **การวิจัยเกี่ยวกับการบริหารการศึกษา**,พิมพ์ครั้งที่ 2

กรุงเทพมหานคร : สุวีริยาสาส์น

ประเวศน์ มหารัตน์สกุล. (2557). **หลักการและวิธีการเขียนงานวิจัย วิทยานิพนธ์ สารนิพนธ์**

กรุงเทพมหานคร : ปัญญาชน.

ปองหทัย ฟังนุ่ม และนพพร จันทรนำชู. (2560). **การประเมินความต้องการจำเป็นในการจัด**

**สวัสดิการของพนักงานในสถาบันอุดมศึกษาของรัฐสำหรับประเทศไทย**. 1 (2017) : ฉบับ

ภาษาไทย มนุษยศาสตร์ สังคมศาสตร์ และศิลปะ (มกราคม - เมษายน).

Eisner, E.W. (1976). **The Art of Human Development and Education**. Berkley Calif :

Mc Cupchan Pub.

Krejcie, R. V. & Morgan, D. W. (1970). “Determining Sample Size for Research

Activities,” In **Educational and Psychological Measurement**, Vol. 30 (No. 3):

p. 607-610.

Madaus, G.F., Scriven, M.S., & Stufflebeam, D.L. (1983). **Evaluation models viewpoints**

**on educational and human services evaluation.** (8" ed). Boston : Khuwer

-Nijhoff Publishing.